Държавен вестник, бр. 55, 2021 г., стр. 156

СТР.  156 
Д Ъ Р Ж А В Е Н  В Е С Т Н И К  
БРОЙ 55
ЗАПОВЕД № РД-633
от 17 юни 2021 г.
На основание чл. 25, ал. 4 от Закона за адми-
нистрацията и чл. 3, ал. 1, т. 5 от Устройствения 
правилник на Министерството на околната среда и 
водите и във връзка с чл. 21д, ал. 3 и 4 от Закона 
за защита от вредното въздействие на химичните 
вещества и смеси нареждам:
Изменям и допълвам Заповед № РД-289 от 
27.05.2016 г. (ДВ, бр. 45 от 2016 г.), изменена и до-
пълнена със Заповед № РД-147 от 28.02.2017 г., За-
повед № РД-611 от 11.09.2017 г., Заповед № РД-224 
от 23.04.2018 г., Заповед № РД-401 от 22.05.2019 г., 
Заповед № РД-145 от 14.02.2020 г. и Заповед № РД-
467 от 23.06.2020 г. на министъра на околната 
среда и водите:
I. В частта „Нареждам“ се създава т. 58:
„58. Делегирана директива (ЕС) 2021/647 на 
Комисията от 15 януари 2021 г. за изменение с 
цел привеждане в съответствие с научно-техни-
ческия напредък на приложение III към Дирек-
тива 2011/65/ЕС на Европейския парламент и на 
Съвета по отношение на освобождаване от огра-
ничението за употребата на някои съединения на 
оловото и шествалентния хром в електрически и 
електронни възпламенители на взривни вещества 
за гражданска (професионална) употреба (ОВ, L 
133, 20.04.2021 г.).“
II. В приложение № 1 се създава т. 45, като:
1. В колона „Освобождаване“ се добавя: 
„Оловен диазид, оловен стифнат, оловен ди-
пикрамат, оранжев миниум (оловен тетраоксид), 
оловен диоксид в електрически и електронни 
възпламенители на взривни вещества за граждан-
ска (професионална) употреба и бариев хромат в 
бавновъзпламеняващи се пиротехнически заряди 
със забавено действие в електрически възпла-
менители на взривни вещества за гражданска 
(професионална) употреба“.
2. В колона „Обхват и дати на прилагане“ се 
добавя:
„Прилага се за категория 11 и изтича на 
20 април 2026 г.“
Настоящата заповед се прилага от 1 ноември 
2021 г. в съответствие със срока, посочен в чл. 2, 
параграф 1 от Делегирана директива (ЕС) 2021/647.
Настоящата заповед да се обнародва в „Дър-
жавен вестник“ и да се публикува на интернет 
страницата на Министерството на околната среда 
и водите.
Контрола по изпълнението на настоящата 
заповед възлагам на директора на дирекция 
„Екологична оценка, оценка на въздействието 
върху околната среда и предотвратяване на за-
мърсяването“.
Настоящата заповед е неразделна част от Запо-
вед № РД-289 от 27.05.2016 г., изменена и допълнена 
със Заповед № РД-147 от 28.02.2017 г., Заповед 
№ РД-611 от 11.09.2017 г., Заповед № РД-224 от 
23.04.2018 г., Заповед № РД-401 от 22.05.2019 г., 
Заповед № РД-145 от 14.02.2020 г. и Заповед № РД-
467 от 23.06.2020 г. на министъра на околната 
среда и водите, която в останалите си части 
остава непроменена.
Министър:
А. Личев
3903
МИНИСТЕРСТВО 
НА ПРАВОСЪДИЕТО
ЗАПОВЕД № ЛС-04-356
от 20 юни 2019 г.
На основание чл. 655, ал. 2, т. 7 и ал. 3, изр. 
последно от Търговския закон и чл. 13, ал. 5 от 
Наредба № 3 от 27 юни 2005 г. за реда за подбор, 
квалификация и контрол върху синдиците във 
връзка с постъпило заявление рег. № 94-Т-57/19 
от 14.06.2019 г. от Тихомир Николаев Николов, 
с което заявява, че желае да бъде прекратена 
дейността му като синдик, нареждам: 
Изключвам по негово желание по чл. 655, 
ал. 2, т. 7 от Търговския закон Тихомир Нико-
лаев Николов с адрес: гр. Плевен, ул. Кирил 
и Методий № 9, от Списъка на лицата, които 
могат да бъдат назначавани за синдици в про-
изводства по несъстоятелност по Търговския 
закон, утвърден със Заповед № ЛС-И-545 от 
14.05.2014 г. (ДВ, бр. 44 от 2014 г.).
Настоящата заповед да се съобщи на Тихомир 
Николаев Николов – за сведение.
Заповедта подлежи на оспорване пред Вър-
ховния административен съд по реда на Адми-
нистративнопроцесуалния кодекс.
Влязлата в сила заповед да се обнародва в 
„Държавен вестник“.
Министър:
Д. Кирилов
3936
НАЦИОНАЛНА 
ЗДРАВНООСИГУРИТЕЛНА КАСА
РЕШЕНИЕ № РД-НС-04-69
от 11 юни 2021 г.
На основание чл. 15, ал. 1, т. 5 от Закона за 
здравното осигуряване във връзка с чл. 58, ал. 3 от 
Националния рамков договор за медицинските дей-
ности между Националната здравноосигурителна 
каса и Българския лекарски съюз за 2020 – 2022 г. 
(ДВ, бр. 7 от 2020 г.) Надзорният съвет реши:
1. Утвърждава „Изисквания на НЗОК при 
лечение на тежък псориазис в извънболничната 
помощ“.
2. Утвърждава „Изисквания на НЗОК при ле-
чение на умерен до тежък активен серопозитивен 
ревматоиден артрит, активен ювенилен артрит, 
активен и прогресиращ псориатичен артрит и 
тежък активен анкилозиращ спондилит с анти-
ревматични лекарствени продукти над 18-годишна 
възраст в извънболничната помощ“.
3. Утвърждава „Изисквания на НЗОК за про-
веждане на лечение при наследствени имуноде-
фицитни състояния в извънболничната помощ“.
4. Утвърждава „Изисквания на НЗОК за про-
веждане на лечение при наследствена фамилна 
амилоидоза с невропатия в извънболничната 
помощ“.
5. Утвърждава „Изисквания на НЗОК при 
лечение на идиопатична белодробна фиброза и 
системна склероза с увреждане на белия дроб в 
извънболничната помощ“.
6. Възлага на управителя на НЗОК утвърдените 
изисквания по т. 1 – 5 от настоящото решение да 
бъдат обнародвани в „Държавен вестник“.
Председател на Надзорния съвет:
Ал. Златанов